AaB Håndbold vandt fredag holdets fjerde sejr i denne sæsons CBB Mobil Liga ved at besejre Team Tvis Holstebro overbevisende med 38-32.

AaB Håndbold understregede fredag, at der trods CBB Mobil Ligaens store bredde er stor forskel på toppen og bunden af herrernes håndboldliga. AaB besejrede således sikkert Team Tvis Holstebro med cifrene 38-32 efter 16-15 ved pausen. Med sejren ånder nordjyderne nu førerholdet Bjerringbro-Silkeborg i nakken. BSV har ti point for seks kampen, mens AaB og KIF Kolding på de efterfølgende pladser har optjent ni point. Team Tvis Holstebro har derimod haft en knap så imponerende indledning på sæsonen. Vestjyderne har formået at skrabe fire point sammen efter seks kampe med to uafgjorde resultater og en enkelt sejr. Holdet ligger efter nederlaget til AaB tredjesidst i CBB Mobil Ligaen. /ritzau/